

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

20 հոկտեմբերի 2022 թվականի N - Ն

ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ

2022 ԹՎԱԿԱՆԻ ՁՄԵՌԱՅԻՆ ԶՈՐԱԿՈՉ ՀԱՅՏԱՐԱՐԵԼՈՒ ԵՎ

ԶՈՐԱՑՐՈՒՄ ԿԱՏԱՐԵԼՈՒ ՄԱՍԻՆ

----------------------------------------------------------------------------------------------------

Ղեկավարվելով Զինվորական ծառայության և զինծառայողի կարգավիճակի մասին Հայաստանի Հանրապետության օրենքի 19-րդ հոդվածի 4-րդ և 25-րդ հոդ­վածի 1-ին մասերով ու Այլընտրանքային ծառայության մասին Հայաստանի Հանրապետության օրենքի 6-րդ հոդվածի 1-ին մասով` Հայաստանի Հանրապետու­թյան կառավարությունը ո ր ո շ ու մ է.

1. Հայտարարել 2022 թվականի հոկտեմբերի 24-ից մինչև 2023 թվականի հունվարի 31-ը ներառյալ Հայաստանի Հանրապետության արական սեռի այն քաղաքացիների շարքային կազմի պարտադիր զինվորական և այլընտրանքային ծառայությունների ձմեռային զորակոչը (այսուհետ՝ 2022 թվականի ձմեռային զորակոչ), որոնց 18 տարին լրանում է մինչև 2022 թվականի դեկտեմբերի 31-ը ներառյալ, ինչպես նաև այն քաղաքացիների, որոնց շարքային կազմի պարտադիր զինվորական ծառայության զորակոչից նախկինում տրված տարկետումը դադարում է մինչև 2022 թվականի դեկտեմբերի 31-ը ներառյալ:

2. 2022 թվականի ձմեռային զորակոչի շրջանակներում մինչև 2023 թվականի մարտի 31-ը ներառյալ զորացրել օրենքով սահմանված ժամկետում շարքային կազմի պարտադիր զինվորական կամ այլընտրանքային զինվորական ծառայություն անցած զինծառայողներին:

3. Այլընտրանքային աշխատանքային ծառայությունից արձակել սահմանված ժամկետում այլընտրանքային աշխատանքային ծառայություն անցած ծառայողներին:

4. 2022 թվականի ձմեռային զորակոչի շրջանակներում զինված ուժերի համա­լրումը շարքային կազմի պարտադիր զինվորական ծառայության կամ այլընտրան­քային զինվորական ծառայության ենթակա քաղաքացիներով իրականացնել 2023 թվա­կանի հունվարի 9-ից մինչև հունվարի 31-ը ներառյալ, իսկ օրենքով սահման­ված ժամկետում շարքային կազմի պարտադիր զինվորական ծառայություն կամ այլընտրանքային զինվորական ծառայություն անցած զինծառայողների զորացրումն իրականացնել 2023 թվականի փետրվարի 8-ից մինչև մարտի 31-ը ներառյալ:

5. 2022 թվականի ձմեռային զորակոչի կազմակերպման նպատակով ստեղծել հանրապետական զորակոչային հանձնաժողով՝ համաձայն N 1 հավելվածի, և մարզա­յին (Երևանի քաղաքային) զորակոչային հանձնաժողովներ՝ համաձայն N 2 հավելվածի:

6. Հաստատել կենտրոնական բժշկական հանձնաժողովի անհատական կազմը` համաձայն N 3 հավելվածի:

7. Հայաստանի Հանրապետության պաշտպանության նախարարին՝ Հայաստանի Հանրապետության առողջապահության նախարարության հետ համագործակցու­թյամբ ապահովել 2022 թվականի ձմեռային զորակոչի նախապատրաստական, քաղաքացիների առողջական վիճակի հետազոտման և բժշկական փորձաքննու­թյան, ինչպես նաև զինված ուժերի համալրման աշխատանքների կազմակերպման ընթացքում կորոնավիրուսի (COVID-19) տարածման և զինված ուժեր ներթափանց­ման դեպքերի կանխարգելման անհրաժեշտ միջոցառումների իրականացումը։

8. Հայաստանի Հանրապետության նախարարությունների, պետական կա­ռա­վարման համակարգի այլ մարմինների և կազմակերպություն­ների (անկախ կազմակերպական-իրավական ձևերից) ղեկավարներին`

1) հայտարարված զորակոչին Հայաստանի Հանրապետության պաշտպանու­թյան նախարարության զորակոչային և զորահավաքային համալրման ծառայու­թյուն և նրա տարածքային ստորաբաժանումներ չներկայացած կամ քրեական պատասխանատվության կանչված և հետախուզման մեջ գտնվող զորակոչիկների վերաբերյալ տվյալներ ստանալուց հետո նրանց նկատմամբ կիրառել աշխատան­քային, տնտեսական ու այլ ոլորտներում` Հայաստանի Հանրապետության օրենքով նախատեսված սահմանափակումներ և գտնվելու վայրի մասին անհապաղ իրազեկել իրավասու պետական մարմիններին.

2) իրավասության սահմաններում ապահովել Հայաստանի Հանրապետության զորակոչի ենթակա քաղաքացիների ներկայանալը Հայաստանի Հանրապետության պաշտպանության նախարարության զորակոչային և զորահավաքային համալրման ծառայություն և դրա տարածքային ստորաբաժանումներ:

9. Հայաստանի Հանրապետության առողջապահության նախարարին` Հա­յաս­տանի Հանրապետության կառավարության 2018 թվականի ապրիլի 12-ի N 405-Ն որոշման N 2 հավելվածով սահմանված հետազոտությունների և պատվաս­տում­ների իրականացումն ապահովելու նպատակով հանձնարարել իրավասու ծառայու­թյուններին համապատասխան բժշկական հաստատություններին ապահովել անհրա­ժեշտ քանակով պատվաստանյութերով, ֆլյուորո (ռենտգեն) և ԷՍԳ ժա­պավեններով, երևակման նյութերով:

10. Հայաստանի Հանրապետության արտաքին գործերի նախարարին` ապահովել օտարերկրյա պետություններում գտնվող, հյուպատոսական հաշվառման կանգնած, հայտարարված զորակոչին պարտադիր զինվորական ծառայության ենթակա, պարտադիր զինվորական ծառայության զորակոչին ներկայանալու համար Հայաստանի Հանրապետության դիվանագիտական ներկայացուցչու­թյուն­ների կամ հյուպատոսական հիմնարկների կողմից ծանուցված և Հայաստանի Հանրա­պետություն վերադարձող քաղաքացիների մասին իրազեկումը Հայաստանի Հանրապետության պաշտպանության նախարարության զորակոչային և զորահա­վաքային համալրման ծառայության պետին:

11. Հայաստանի Հանրապետության ոստիկանության պետին՝

1) ապահովել`

ա. հասարակական կարգի պահպանությունը Հայաստանի Հանրապետության պաշտպանության նախարարության զորակոչային և զորահավաքային համալրման ծառայության տարածքային ստորաբաժանումների և հանրապետական հավաքա­կայանի տարածքներում,

բ. զորակոչից խուսափող զորակոչիկների որոնումը Հայաստանի Հանրապե­տության տարածքում և Հայաստանի Հանրապետության տարածքից դուրս ու նրանց ներկայանալը Հայաստանի Հանրապետության պաշտպանության նախարարության զորակոչային և զորահավաքային համալրման ծառայության տարածքային ստորա­բաժանումներ.

2) զորակոչի ընթացքում զորակոչիկների խմբերը` Հայաստանի Հանրապե­տության պաշտպանության նախարարության զորակոչային և զորահավաքային համալրման ծառայության Երևան քաղաքի և մարզերի տարածքային ստորաբա­ժա­նումներից մինչև հանրապետական հավաքակայան, իսկ հանրապետական հավաքա­կայանից մինչև Երևանի սահմաններից դուրս փոխադրող ավտոբուսների ուղեկցումն անվտանգ իրականացնելու համար կցել ճանապարհային ոստիկանության անձնա­կազմեր:

12. Հայաստանի Հանրապետության տարածքային կառավարման և ենթա­կառուցվածքների նախարարին` սույն որոշումն ուժի մեջ մտնելուց հետո 5-օրյա ժամկետում Հայաստանի Հանրապետության պաշտպանության նախարարությանը տրամադրել Հայաստանի Հանրապետության տարածքում ուղևորափոխադրումներ իրականացնող կազմակերպությունների ցանկը` «Գնումների մասին» Հայաստանի Հանրապետության օրենքով սահմանված կարգով զորակոչիկների փոխադրումներն իրականացնելու համար:

13. Հայաստանի Հանրապետության ոստիկանության պետին, Հայաստանի Հանրապետության ազգային անվտանգության ծառայության տնօրենին` զորակոչի ենթակա քաղաքացիների կողմից զորակոչից խուսափելու դեպքերը կանխելու նպատակով զորակոչի ընթացքում ուժեղացնել վերահսկողությունը Հայաստանի Հանրապետության սահմանային հաղորդակցության ուղիներում:

14. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան

Հավելված N 1

ՀՀ կառավարության 2022 թվականի

հոկտեմբերի 20-ի N - Ն որոշման

Կ Ա Զ Մ

ՀԱՆՐԱՊԵՏԱԿԱՆ ԶՈՐԱԿՈՉԱՅԻՆ ՀԱՆՁՆԱԺՈՂՈՎԻ

ՀՀ պաշտպանության նախարար (հանձնաժողովի նախագահ)

ՀՀ զինված ուժերի գլխավոր շտաբի պետ (հանձնաժողովի նախագահի տեղակալ)

ՀՀ պաշտպանության նախարարության զորակոչային և զորահավաքային   
 համալրման ծառայության պետ

ՀՀ ոստիկանության պետ

ՀՀ ազգային անվտանգության ծառայության տնօրեն

ՀՀ գլխավոր դատախազ (համաձայնությամբ)

ՀՀ կրթության, գիտության, մշակույթի և սպորտի նախարար

ՀՀ բարձր տեխնոլոգիական արդյունաբերության նախարար

ՀՀ առողջապահության նախարար

ՀՀ արտաքին գործերի նախարար

ՀՀ տարածքային կառավարման և ենթակառուցվածքների նախարար

ՀՀ պաշտպանության նախարարության զորակոչային և զորահավաքային   
 համալրման ծառայության զորակոչի վարչության պետ (հանձնաժողովի քարտու­ղար)

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Ա. ՀԱՐՈՒԹՅՈՒՆՅԱՆ

Հավելված N 2

ՀՀ կառավարության 2022 թվականի

հոկտեմբերի 20-ի N - Ն որոշման

Կ Ա Զ Մ

ՄԱՐԶԱՅԻՆ (ԵՐԵՎԱՆ ՔԱՂԱՔԻ) ԶՈՐԱԿՈՉԱՅԻՆ ՀԱՆՁՆԱԺՈՂՈՎՆԵՐԻ

|  |  |
| --- | --- |
| Տարածքային ստորաբաժանումները | Հանձնաժողովների անդամները |
| Երևան  Երևանի N 1  Երևանի N 2  Երևանի N 3  Երևանի N 4 | Երևանի քաղաքապետ (հանձնաժողովի նախագահ)  Երևան քաղաքի ոստիկանության վարչության պետ  ՀՀ ՊՆ ռազմական ոստիկանության  Երևանի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության Երևանի NN 1, 2, 3 և 4 տարածքային ստորաբաժանումների ղեկավարներ  Երևանի քաղաքապետարանի աշխատակազմի առաջին և զորակոչային հարցերի կազմակերպման բաժնի պետ (հանձնաժողովի քարտուղար) |
| Արագածոտն  Արագածոտնի մարզի | Արագածոտնի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Էջմիածնի ռազմական ոստիկանության բաժնի Աշտարակի հենակետի պետ  ՀՀ ՊՆ զորակոչային և զորահավաքային համալրման ծառայության Արագածոտնի մարզի տարածքային ստորաբաժանման ղեկավար  Արագածոտնի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| Արարատ  Արարատի մարզի | Արարատի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Արարատի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության Արարատի մարզի տարածքային ստորաբաժանման ղեկավար  Արարատի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| Արմավիր  Արմավիրի մարզի | Արմավիրի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Էջմիածնի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության Արմավիրի մարզի տարածքային ստորաբաժանման ղեկավար  Արմավիրի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| Գեղարքունիք  Գեղարքունիքի մարզի | Գեղարքունիքի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Մարտունու ռազմական ոստիկանության բաժանմունքի պետ  ՀՀ ՊՆ զորակոչային և զորահավաքային համալրման ծառայության Գեղարքունիքի մարզի տարածքային ստորաբաժանման ղեկավար  Գեղարքունիքի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| Լոռի  Լոռու մարզի | Լոռու մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Վանաձորի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության Լոռու մարզի տարածքային ստորաբաժանման ղեկավար  Լոռու մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| Կոտայք  Կոտայքի մարզի | Կոտայքի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Աբովյանի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության Կոտայքի մարզի տարածքային ստորաբաժանման ղեկավար  Կոտայքի մարզպետարանի տեղական ինքնակառավարման և հանրապետական գործադիր մարմինների հարցերով վարչության պետ (հանձնաժողովի քարտուղար) |
| Շիրակ  Շիրակի մարզի | Շիրակի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Գյումրու ռազմական ոստիկանության բաժանմունքի պետ  ՀՀ ՊՆ զորակոչային և զորահավաքային համալրման ծառայության Շիրակի մարզի տարածքային ստորաբաժանման ղեկավար  Շիրակի մարզպետարանի տեղական ինքնակառավարման և հանրապետական գործադիր մարմինների հարցերով վարչության պետ (հանձնաժողովի քարտուղար) |
| Սյունիք  Սյունիքի մարզի | Սյունիքի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Սիսիանի և Կապանի ռազմական ոստիկանության բաժինների պետեր  ՀՀ ՊՆ զորակոչային և զորահավաքային համալրման ծառայության  Սյունիքի մարզպետարանի հանրապետական գործադիր մարմինների տարածքային ստորաբաժանումների գործունեության համակարգման բաժնի պետ (հանձնաժողովի քարտուղար) |
| Վայոց ձոր  Վայոց ձորի մարզի | Վայոց ձորի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Վայքի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության Վայոց ձորի մարզի տարածքային ստորաբաժանման ղեկավար  Վայոց ձորի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| Տավուշ  Տավուշի մարզի | Տավուշի մարզպետ (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Իջևանի ռազմական ոստիկանության բաժնի պետ,  ՀՀ ՊՆ ռազմական ոստիկանության Բերդի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության Տավուշի մարզի NN 1 և 2 տարածքային ստորաբաժանման ղեկավարներ  Տավուշի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Ա. ՀԱՐՈՒԹՅՈՒՆՅԱՆ

Հավելված N 3

ՀՀ կառավարության 2022 թվականի

հոկտեմբերի 20-ի N - Ն որոշման

Ա Ն Հ Ա Տ Ա Կ Ա Ն  Կ Ա Զ Մ

ԿԵՆՏՐՈՆԱԿԱՆ ԲԺՇԿԱԿԱՆ ՀԱՆՁՆԱԺՈՂՈՎԻ

|  |  |
| --- | --- |
| Վահե Կորյունի Հակոբյան | - հանձնաժողովի նախագահ (ՀՀ առողջապահության   նախարարության գլխավոր քարտուղարի տեղակալ) |
| Գարիկ Սմբատի Սարգսյան | - հանձնաժողովի նախագահի տեղակալ   (օտոլարինգոլոգ) |
| Արմեն Վահանի Սաֆարյան | - ՀՀ առողջապահության նախարարության   ներկայացուցիչ |
| Էդուարդ Արմենի Ավագյան | - թերապևտ |
| Գարիկ Գագիկի Մուրադյան | - թերապևտ |
| Հարություն Վահրամի Ղռմաջյան | - սրտաբան |
| Գագիկ Սարիբեկի Հակոբյան | - սրտաբան |
| Արշակ Վարդգեսի Ղազարյան | - նյարդաբան |
| Հասմիկ Ռաֆայելի Ամրոյան | - նյարդաբան |
| Սահակ Աշոտի Հակոբյան | - մաշկաբան |
| Էդուարդ Տիգրանի Վարդանյան | - ուրոլոգ |
| Դավիթ Գևորգի Փթուկյան | - վիրաբույժ |
| Թեհրան Ֆրիկի Նավիկյան | - վնասվածքաբան |
| Լևոն Գագիկի Ներսիսյան | - վնասվածքաբան |
| Արթուր Լիոնիկի Մինասյան | - օտոլարինգոլոգ |
| Հրանտ Ալեքսանի Շահինյան | - ակնաբույժ |
| Եղիշե Ալիկի Բաղդասարյան | - ակնաբույժ |
| Ռուդոլֆ Կնյազի Սարգսյան | - հոգեբույժ |
| Լուսինե Անդրանիկի Արզումանյան | - հոգեբույժ |
| Նարեկ Հովիկի Ջամալյան | - հանձնաժողովի քարտուղար, համակարգչային   օպերատոր |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Ա. ՀԱՐՈՒԹՅՈՒՆՅԱՆ